Държавен вестник, бр. 41, 2022 г., стр. 47

БРОЙ  41	
Д Ъ Р Ж А В Е Н  В Е С Т Н И К 	
СТР.  47  
Член 4 – Напредък и финансови отчети
4.1. Съветът на Европа трябва да информира 
Донора за изпълнението на Проектите. 
За тази цел Съветът на Европа трябва 
да представя на Донора доклади за 
напредъка и финансови отчети, илюс­
триращи изпълнението на Проектите, 
в съответствие с разпоредбите на 
параграф 4.2 по-долу. Тези отчети се 
заверяват от ръководителя на проекта 
и по-специално представят постигна­
тите резултати, вложените средства и 
финансов отчет, заверен от касиера на 
Съвета на Европа, в който се описват 
средствата, получени за финансирането 
на Проектите, и разходите, направени 
при изпълнението на Проектите.
4.2. Ежегодно се представят отчети за 
напредъка и финансови отчети, които 
обхващат изпълнението на Проектите 
през предходната календарна година. 
Отчетите се предоставят на Донора 
в срок от три месеца след края на 
съответния период на изпълнение на 
Проектите.
4.3. Окончателният доклад се предоставя 
на Донора в рамките на три месеца 
от края на Проектите, като обхваща 
целия период на Проектите.
4.4. Графикът за представяне на доклада 
е следният:
 – описателни и финансови отчети за 
напредъка се представят преди 31 
март 2023 г.;
 – описателни и финансови отчети за 
напредъка се представят преди 31 
март 2024 г.;
 – описателни и финансови отчети за 
напредъка се представят преди 31 
март 2025 г.;
 – окончателните отчети се представят 
не по-късно от 31 март 2026 г.
Член 5 – Одит и проверки
Средствата подлежат на одитните проце­
дури, определени в правилата и процедурите 
на Съвета на Европа. Организацията трябва 
да удостовери чрез своя доклад за напредъка 
и заверен финансов отчет, че средствата са 
използвани в съответствие с предназначени­
ето и че финансовите данни, съдържащи се 
в доклада, са в съответствие с финансовите 
записи на Съвета на Европа. Освен това тя 
трябва да удостовери, че всички разходи са 
извършени в съответствие с Финансовия пра­
вилник на организацията, който предвижда 
подробна процедура за вътрешен контрол и 
годишна външна проверка на отчетите от 
външния одитор, чийто доклад се предос­
тавя на Комитета на министрите на Съвета 
на Европа.
Член 6 – Финансова отговорност 
6.1. 	Финансовата отговорност на Донора 
по настоящото Споразумение е огра­
ничена до предоставяне на сумата, 
посочена в член 3 по-горе. Споразу­
мението не предвижда и не предпо­
лага, пряко или косвено каквато и 
да е отговорност или задължение на 
Донора по отношение на каквито и 
да било други искове за щети, загуби 
или увреждане от трета страна, които 
Съветът на Европа може да понесе 
в резултат на или произтичащи от 
изпълнението на Проекти и договор­
ните отношения и/или партньорства, 
сключени от Съвета на Европа за 
целите на Проектите.
6.2. 	Средствата се приемат от Съвета на 
Европа с разбирането, че:
а) средствата ще се използват и адми­
нистрират в съответствие с финансо­
вите разпоредби и други приложими 
вътрешни правила и процедури на 
Съвета на Европа;
б) Съветът на Европа се ангажира 
само в рамките на своя мандат и 
компетентност;
в) външни фактори извън контрола 
на Съвета на Европа могат да по­
пречат на успешното изпълнение 
на въпросните проекти;
г) Донорът освобождава Съвета на 
Европа от всякаква отговорност, 
свързана с невръщане на средствата 
частично или изцяло, в случай на 
неуспешно изпълнение на Проекти­
те, в случай че такива средства са 
прехвърлени от Съвета на Европа 
на партньори по изпълнението, ан­
гажирани за целите на изпълнение 
на Проектите, и не могат да бъдат 
възстановени на Съвета на Европа 
от партньорите по изпълнението.
6.3. 	Съветът на Европа не носи отговор­
ност за неуспешното изпълнение на 
Проектите, произтичащо от факта, 
че на персонала на Съвета на Европа 
и/или изпълнителите и партньорите 
на Съвета на Европа, според случая, 
от страните, участващи в Проектите, 
финансирани от тези средства, не са 
били предоставени:
а) достъп до обектите, оборудването 
и съоръженията, където се пред­
приемат дейности за осигуряване 
на ефективно изпълнение и надзор;
б) необходимата охрана на обекта и 
безопасност на персонала;
в) всички необходими визи и документи 
за пътуване.